TC: Sensei, järgnev küsimus pole kindlasti mõeldud halvatoonilisena. Mis teeb teie organisatsiooni erinevaks kõikidest teistest? Miks peaksid inimesed just teiega liituma?  KA: Erinevalt enamikust karate juhtfiguuridest, ei taha ma oma organisatsiooni kasvatada väga suureks. Väga suured organisatsioonid tähendavad ka väga suuri probleeme. Ma tahan väikest organisatsiooni, kus ma saan ka ise aktiivselt kõikide elus osaline olla  ning kus oleks võimalik säilitada kõrget kvaliteeti. Mitte mingeid esindajaid meil ei saa olema. Ma soovin vältida kõikvõimalikke poliitilisi pingeid, mul on neid olnud juba kümne eluea jagu. Kõik dojod kuuluvad liikmena Jaapani JSKA-sse. Ma mõistan tänapäeva karateka vajadusi ja ma annan oma parima kujundamaks poliitikavaba, sõbralikku ja hea tahte õhkkonda. Meil on tänapäevane avatud lähenemine ning me võtame lahkesti vastu kõik, kes soovivad tõsiselt treenida, sügavuti õppida ning aktiivselt osaleda meie  karate liikmeskonna elus.